આખરે દોસ્તારોને મારી નાખવાની ધમકીને વશ થઈને ટાઇગર કહે છે કે પ્રેમી પંખીડાં દિલ્હીમાં છે. તાઉનો આખો કાફલો જાન જોડીને દિલ્હી જાય છે અને સાથે ડિમ્પીબહેનને પણ લે છે. આ દિલ્હીદર્શન દરમ્યાન ટાઇગર-ક્રિતી વચ્ચે પણ લાગણીના વાવેતરથી પ્રેમના અંકુર ફૂટી નીકળે છે. ફરી પાછો ગ્લોબલ વૉર્મિંગ જેવો પાપા પ્રકાશરાજનો ગુસ્સો ફાટે છે અને ડિમ્પીનાં લગ્ન બીજે ઠેકાણે ગોઠવાઈ જાય છે. હવે આ બન્નેને માત્ર એક જ ચીજ ભેગાં કરી શકે છે, ધ ગ્રેટ ઇન્ડિયન ઇમોશનલ ડ્રામા!